Document ID: 31971D0142

31971D0142
L 073/14
JURNALUL OFÍCIAL AL UNIUNII EUROPENE
DECIZIA CONSILIULUI
din 22 martie 1971
privind consolidarea cooperării dintre băncile centrale ale statelor membre și Comunitatea Economică Europeană
(71/142/CEE)
CONSILIUL UNIUNII EUROPENE,
având în vedere Tratatul privind înființarea Comunității Economice Europene, în special articolul 105 alineatul (1),
având în vedere comunicatul final al Conferinței șefilor de stat și de guvern de la Haga, din 1-2 decembrie 1969, în special punctul 8,
având în vedere rezoluția din 22 martie 1971 (1) a Consiliului și a reprezentanților guvernelor din statele membre privind crearea în mai multe etape a Uniunii Economice și Monetare și în special articolul III alineatul (5),
având în vedere recomandarea Comisiei,
având în vedere avizul Parlamentului European,
întrucât rezoluția menționată anterior prevede consolidarea cooperării între băncile centrale,
ADOPTĂ PREZENTA DECIZIE:
Articolul 1
Statele membre își coordonează politicile monetare și de credit ținând cont de orientările de politică economică generală stabilite de Consiliu.
Articolul 2
In acest cadru, băncile centrale vor fi invitate ca, în limitele competențelor și răspunderilor lor:
(a)
să coordoneze politicile lor în domeniul monetar și de credit în cadrul Comitetului guvernatorilor băncilor centrale;
(b)
să stabilească orientări generale care să fie urmate de fiecare din ele, în special cu privire la evoluția lichidității bancare, condițiile pentru acordarea de credite și nivelul dobânzilor;
(c)
să stabilească metode practice pentru aplicarea acestei proceduri.
Articolul 3
Prezenta decizie se adresează statelor membre.
Adoptată la Bruxelles, 22 martie 1971.

Labels: 2
18